Иван Вазов
Вид на хоризонта
сонет

chitanka.info

Край небето облаци набрани

над пространното море висят,

техний образ, сенки, очертанье

погледа неволно ми пленят.

Те се мърдат, зимат мълчишката

се по-нови форми, вид и шар,

като че по тях играй ръката

на невидим исполин — зидар.

Ей на: върхове, скали, долини.

Същите!… Сърцето ми трепнй…

Аз посочих небесата сини —

„Вижте, рекох, Стара планина!“

„Florio“, 1884

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.